29.9.2023 г.
BG
Официален вестник на Европейския съюз
C 349/71
3.4.
На европейско равнище най-голямата до момента проява на демокрацията на участието и съвещателната демокрация беше Конференцията за бъдещето на Европа, в рамките на която бяха организирани четири европейски граждански панела, за да се даде възможност на гражданите да обсъдят съвместно бъдещето, което искат за Европейския съюз.
ЕИСК участва официално в тази инициатива.
Той приветства факта, че този пилотен проект се подлага на задълбочена оценка, за да могат да се извлекат поуки относно начините за подобряване на евентуални бъдещи инициативи. 3.5.
По-специално ЕИСК изразява съжаление поради липсата на видимост и слабия интерес към тази конференция в държавите членки, както и поради неяснотата относно нейните цели. 3.6.
В окончателния доклад (2) на Конференцията за бъдещето на Европа предложение 36 относно информирането и участието на гражданите и предложение 39 относно процеса на вземане на решения в ЕС дават на ЕИСК ясен мандат за структурно укрепване на институционалната му роля като гарант и посредник на дейностите, свързани с демокрацията на участието, като например на структурирания диалог с организациите на гражданското общество и гражданските панели.
От институционална гледна точка ЕИСК е в идеална позиция да играе роля за укрепването на демокрацията на участието, като действа съгласувано и всеобхватно. 3.7.
Съюзът вече разполага с цял набор от инструменти на ЕС за участие, който включва например изборите за Европейски парламент, гражданските диалози и Европейската гражданска инициатива, петициите до Европейския парламент и Европейския омбудсман.
Освен това при подготовката на законодателни инициативи Комисията провежда обществени консултации с цел да даде възможност на заинтересованите страни — включително гражданите — да изразят мнението си по дадена тема.
Обществените консултации са залегнали в насоките на Комисията за по-добро регулиране и се провеждат чрез портала на Комисията „Споделете мнението си“. 3.8.
Европейската гражданска инициатива (ЕГИ), създадена през 2012 г., е едно от ключовите нововъведения в демокрацията на участието на равнището на ЕС.
Тя дава възможност на група граждани да включат даден въпрос в дневния ред на европейските законодателни органи. 3.9.
Четирите ЕГИ, които успяха да съберат един милион подписа, необходими за получаването на отговор от страна на Европейската комисия, до момента обаче имаха относително слабо въздействие, като бяха приети законодателни предложения в рамките на последващите действия във връзка с инициативите „Право на достъп до вода“ и „Забрана на използването на глифосат“, а за 2023 г. беше обявено предложение за забрана на отглеждането на животни в клетки.
ЕИСК счита, че ЕГИ не отговаря напълно на очакванията и следователно несъмнено би трябвало да бъде реформирана.
Би било целесъобразно ЕИСК да бъде привлечен за участие в този процес на реформа. 3.10.
Участието на гражданите беше улеснено от цифровите платформи.
Интернет даде възможност за широко участие на гражданското общество и за включването на обществени групи, които до този момент оставаха далеч от този вид подход, по-специално младите хора. 3.11.
Въпреки че цифровите технологии спомагат за улесняване и разширяване на обхвата на участието, те имат и своите ограничения.
Онлайн консултациите дават възможност за събиране на мнения, но невинаги за реално обсъждане. 3.12.
Създаването на устойчиви бъдещи граждански панели изисква силен онлайн компонент — ключов елемент за транснационални дискусии с участието на възможно най-голям брой граждани.
Въз основа на опита и поуките, извлечени от многоезичната платформа на Конференцията за бъдещето на Европа, ЕИСК предлага да се създаде подобрена многоезична онлайн платформа/мобилно приложение.
Това би дало възможност за много по-голямо участие, отколкото при присъствени прояви, при условие че онлайн инструментът е проектиран така, че да бъде достъпен за възможно най-голям брой граждани.
Физическите прояви продължават да бъдат важен допълващ инструмент към онлайн консултациите, но следва да бъдат ограничени до приемлив брой и да бъдат насочени в голяма степен към актуални теми от хоризонтален интерес.
За създаването на такава съвременна цифрова платформа следва да бъдат заделени подходящи ресурси (3). 3.13.
Според ЕИСК, що се отнася до приноса на гражданите към обществения дебат, трябва да се повдигне въпросът за представителността и експертния опит.
Може ли мнението на сдружение, представляващо хиляди членове, да има същата тежест както изразеното от отделен гражданин? 3.14.
ЕИСК припомня, че добавената стойност на неговите становища и препоръки произтича от изграждането на консенсус между организациите на организираното гражданско общество и сближаването на различаващите се интереси на различните обществени организации.
(2) (3)
Вж.
Доклада за окончателните резултати от Конференцията за бъдещето на Европа.
Както беше отбелязано в проучването на ЕИСК „Превръщане на ЕИСК в посредник и гарант на дейностите, свързани с демокрацията на участието, включително структуриран диалог с организациите на гражданското общество и гражданските панели“ (2023 г.), търсенето на цифровизация е очевидно, но следва да се заделят ресурси, за да се даде възможност и за физическо участие.